બ્યુરો ચીફ/રિપોર્ટર; અમિત વ્યાસ (ચીખલી/નવસારી)
રિપોર્ટર; નિરવસિંહ પરમાર (વાંસદા)
વાંસદા પોલીસ સ્ટેશનના સિનિયર પીએસઆઈ વિરેન્દ્રસિંહ વાઘેલા તરફથી 10 હજારની રકમ અને વાંસદા હોમગાર્ડ યુનિટ તરફથી રૂ. 43,200ની રકમ મળીને કુલ રૂ. 53,200ની સહાય કરવામાં આવી હતી. ઉનાઈ પંથકના ચરવી ગામે રહેતા અજયભાઈ કેવાજીભાઈ ગામીત હોમગાર્ડની નોકરી કરીને પરિવાર ગુજરાન ચલાવતા હતા. આ પરિવારના સભ્યો મૃતક વ્યક્તિ પર જ નિર્ભર હતા, જે હોમગાર્ડ તરીકે ફરજ બજાવતા હતા. કેટલાંક દિવસ અગાઉ ચરવી ગામના કન્ટેઈન્મેન્ટ ઝોનમાં તેમને 4થી જાન્યુઆરીએ ફરજ પર હતા.
તે દરમિયાન અચાનક ચક્કર આવી જતા બેભાન થઈ જતા વાંસદા હોસ્પિટલમાં સારવાર અર્થે ખસેડાયા હતા. જ્યાં હાજર ડોક્ટરે તેમને મૃત જાહેર કર્યા હતા. જે બાદ પરિવાર, પોલીસ બેડા અને હોમગાર્ડ યુનિટમાં શોકની લાગણી ફેલાઈ હતી. ચાલુ ફરજ દરમિયાન વાંસદા હોમગાર્ડ યુનિટમાં ફરજ બજાવતા અજયભાઈ ગામીતનું અવસાન થયું હતું, જેથી તેઓના પરિવારને સિનિયર પીએસઆઇ વિરેન્દ્રસિંહ વાઘેલાએ આ પરિવારને રૂ. 10 હજારની આર્થિક મદદ તેમજ વાંસદા હોમગાર્ડ યુનિટના દરેક સભ્યોએ એક દિવસની ફરજ દરમિયાનનું ભથ્થું ફાળારૂપે પોતે સ્વૈચ્છિક મદદ કરી હતી. જેમાં હોમગાર્ડ યુનિટના કમાન્ડિંગ ઓફિસર ધર્મેશભાઈ આર.ગામીત તથા જીતેન્દ્ર ગામિત, કલ્પેશ ગામીત, કલ્પેશ કે. પટેલ, શૈલેષ ગામીત તથા સભ્યો ઉપસ્થિત રહીને અજયભાઈ જીવાભાઈ ગામીતની માતાને રૂબરૂમાં રૂ. 43,200 તથા વાંસદાના સિનિયર પીએસઆઈ વિરેન્દ્રસિંહ વાઘેલા તરફથી 10 હજાર મળીને કુલ રૂ. 53,200 મૃતક હોમગાર્ડના પરિવારને મદદ કરી હતી.
ઉપલેટા કિસાન સભા દ્વારા મામલતદારને આવેદનપત્ર. ઉપલેટામાં ઓલ ઈન્ડિયા કિસાન સભા દ્વારા ગુજરાતના ખેડૂતોના પ્રશ્નોનો ઉકેલ લાવવા અંગે મામલતદારને આવેદનપત્ર પાઠવ્યું.